Samboeren min og jeg bodde her i tre uker i juleferien, og opplevde leiligheten som den perfekte base for å utforske Malaga. Godt med plass for et par som liker "space", og beliggenheten er super med tanke på lydnivå siden den ikke ligger rett ved utesteder, men i det som må sies å være et genuint spansk bomiljø. Det tok ikke lang tid å spasere til sentrum (ca 10-15 min til gamlebyen, og 15-20 min til havna), og vi gikk også noen hyggelige turer i nærmiljøet. God standard på det meste, spesielt sammenlignet med andre spanske leiligheter vi har vært i tidligere. Elektrisk komfyr og varmtvannsbereder, så man slipper gass og styr rundt gassleveranser. Flott utsikt over byen fra kjøkkenet og det ekstra soverommet, så siden leiligheten ikke hadde balkong ble ekstrasoverommet fast frokostplass. Carmen og hennes mann var superbehjelpelige underveis, med tips både til marked, treningssenter og restauranter. De tilpasset seg vårt svært sene innsjekkingstidspunkt, og tilpasset seg ytterligere da flyet vårt ble forsinket (de endte med å ta oss imot i totiden på natten). Første natten var en kjølig fornøyelse, og kvelden etter kom Carmen og mannen med ovn til oss. Også ved utsjekk gjorde de sitt ytterste for at det skulle være komfortabelt for oss. Små detaljer som vannflasker, kaffe og vin tilgjengelig ved ankomst, var ekstra hyggelige. Jeg kan i høyeste grad anbefale denne leiligheten, og Carmen som vert. Og ikke minst Malaga som reisemål. Vi kommer tilbake!